CELEX: 62008CO0104
Language: fi
Date: 2008-06-19 00:00:00
Title: Yhteisöjen tuomioistuimen määräys (seitsemäs jaosto) 19 päivänä kesäkuuta 2008.#Marc André Kurt vastaan Bürgermeister der Stadt Wels.#Ennakkoratkaisupyyntö: Unabhängiger Verwaltungssenat des Landes Oberösterreich - Itävalta.#Työjärjestyksen 92 artiklan 1 kohta ja 104 artiklan 3 kohta - Perusvapaudet - Euroopan unionin perusoikeuskirja - Kansallisessa lainsäädännössä asetettu tutkintopakko autokoulutoiminnan harjoittamista koskevan luvan myöntämiseksi - Kotimaan kansalaisten syrjintä muiden jäsenvaltioiden kansalaisiin nähden.#Asia C-104/08.

Yhteisöjen tuomioistuimen määräys (seitsemäs jaosto) 19.6.2008 – Kurt vastaan Bürgermeister der Stadt Wels
      (asia C‑104/08)
      Työjärjestyksen 92 artiklan 1 kohta ja 104 artiklan 3 kohta – Perusvapaudet – Euroopan unionin perusoikeuskirja – Kansallisessa lainsäädännössä asetettu tutkintopakko autokoulutoiminnan harjoittamista koskevan luvan myöntämiseksi – Kotimaan kansalaisten syrjintä muiden jäsenvaltioiden kansalaisiin nähden
      1.                     Henkilöiden vapaa liikkuvuus – Sijoittautumisvapaus – Palvelujen tarjoamisen vapaus – Perustamissopimuksen määräykset – Perustamissopimuksen
            määräyksiä ei voida soveltaa puhtaasti jäsenvaltion sisäiseen tilanteeseen (EY 12, EY 43 ja EY 49 artikla) (ks. 19–24 kohta
            ja tuomiolauselman 1 kohta)
      2.                     Ennakkoratkaisukysymykset – Yhteisöjen tuomioistuimen toimivalta – Rajat (EY 234 artikla) (ks. 27 ja 28 kohta)
      Aihe
      
         
               Ennakkoratkaisupyyntö – Unabhängiger Verwaltungssenat des Landes Oberösterreich – EY:n perustamissopimuksen ja unionisopimuksen
                  perusperiaatteiden ja niistä johtuvien perusvapauksien sekä Euroopan unionin perusoikeuskirjan 16 ja 20 artiklan tulkinta
                  – Kansallinen lainsäädäntö, jossa säädetään lupajärjestelmästä autokoulutoiminnan aloittamiseksi, harjoittamiseksi ja johtamiseksi
                  ja jossa määrätään tutkintopakosta – Kotimaan kansalaisten syrjintä muiden jäsenvaltioiden kansalaisiin nähden, jotka voivat
                  nauttia yhteisön oikeuteen perustuvista oikeuksistaan ja joita tutkintopakko ei välttämättä koske
               
            Ratkaisu
      
         
                  1)
               
               
                  
               
               
                  	EY 12, EY 43 ja EY 49 artikla eivät ole esteenä sellaiselle jäsenvaltion lainsäädännölle, jonka mukaan pääasiassa kyseessä
                     olevan kaltaisessa tilanteessa tämän jäsenvaltion kansalaisen hankkiman ammatillisen pätevyyden ei katsota vastaavan tutkintoa,
                     joka on kyseisen lainsäädännön mukaan edellytyksenä itsenäisen autokoulutoiminnan harjoittamiseen tässä samassa jäsenvaltiossa.
                  
               
            
         
                  2)
               
               
                  
               
               
                  	Euroopan yhteisöjen tuomioistuin ei selvästi ole toimivaltainen vastaamaan toiseen ja kolmanteen kysymykseen, jotka Unabhängiger
                     Verwaltungssenat des Landes Oberösterreich on esittänyt.